**Ministru kabineta noteikumu projekta**

**Valsts atbalsta Covid-19 izplatības negatīvās ietekmes mazināšanai mikrozaļumu ražošanas un zvejniecības un akvakultūras nozarē noteikumi sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Valsts atbalsta Covid-19 izplatības negatīvās ietekmes mazināšanai mikrozaļumu ražošanas un zvejniecības un akvakultūras nozarē noteikumi”(turpmāk – projekts) sagatavots, lai sniegtu finansiālu atbalstu mikrozaļumu ražotājiem un zvejniecības un akvakultūras uzņēmumiem saistībā ar Covid-19 izplatības ietekmi uz tautsaimniecību.Kopējā atbalsta summa ir 650 000 euro t.sk. mikrozaļumu ražošanas nozarei 325 000 *euro,* zvejniecības un akvakultūras nozarei 325 000 *euro.* Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā no 2020. gada 12. marta līdz 10. jūnijam un no 2020. gada 9. novembra līdz 2021. gada 6. aprīlim bija izsludināta ārkārtējā situācija saistībā ar Covid-19 izplatību. Arī citās pasaules valstīs ir noteikti ierobežojoši pasākumi.Tomēr, arī pēc ārkārtējās situācijas beigām aizvien tiek saglabāti ierobežojumi, kas liedz uzņēmumiem vairākās nozarēs, piemēram, sabiedriskajā ēdināšanā atsākt pilnvērtīgu darbību.Atbalsta pasākumi lauksaimniecības un pārtikas nozares uzņēmumiem, bija paredzēti Ministru kabineta 2020. gada 14. aprīļa noteikumos Nr. 219 “Kārtība kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – noteikumi Nr. 219). Noteikumi Nr. 219 paredzēja piešķirt atbalstu lauksaimniecības un pārtikas nozares uzņēmumiem, ja pārdošanai gatavu preču krājumi uzņēmuma darbības pamatnozarē laikposmā no 2020. gada marta līdz septembrim vienā no šādiem datumiem – 31. martā, 30. aprīlī, 31. maijā, 30. jūnijā, 31. jūlijā, 31. augustā vai 30. septembrī – ir palielinājušies par vairāk nekā 25 procentiem salīdzinājumā ar 2019. gada attiecīgo datumu vai neto apgrozījums uzņēmuma darbības pamatnozarē, tostarp pieteiktajā darbības nozarē, 2020. gada laikposmā no marta līdz septembrim vai kādā no minētā laikposma mēnešiem ir samazinājies par vairāk nekā 15 procentiem salīdzinājumā ar 2019. gada attiecīgo laikposmu vai mēnesi. Tomēr sākot ar 2020.gada oktobri šis atbalsts lauksaimniecības produktu ražotājiem vairāk netiek sniegts. Ekonomikas ministrija savā pētījumā “Latvijas ekonomikas attīstības pārskats” ir noradījusi, ka no 2020. gada janvāra līdz septembrim izmitināšanas un ēdināšanas nozares pievienotā vērtība attiecībā pret iepriekšējā gada atbilstošo periodu ir samazinājusies par 34.9 %. Līdz ar to šī nozare ir viena no visvairāk Covid-19 izplatības ietekmētajām nozarēm.Savukārt mikrozaļumu ražotāju galvenais noieta tirgus ir sabiedriskā ēdināšana. Mikrozaļumi ir pārtikā lietojami dārzkopības produkti, ko iegūst diedzējot dārzeņu vai citu augu sēklas līdz parādās pirmās īstās lapas un kas ir paredzēti patēriņam svaigā veidā bez sēklām Šai nozarei nav izdalīts atsevišķs saimnieciskās darbības klasifikācijas kods un šādiem uzņēmumiem darbības veids atbilst Nace 2.red. A sadaļas grupai 01.13. “Dārzeņu audzēšana” un Nace 2.red. A sadaļas grupai 01.13. “Citu viengadīgo kultūru audzēšana”.Mikrozaļumu ražošanas nozare 2020. gadā vasarā sāka atkopties pēc Covid – 19 izplatības ierobežojumiem, tomēr Covid-19 izplatības otrais vilnis rudenī jau smagāk skāra šīs nozares uzņēmumus, jo ēdināšanas nozare tika būtiski ierobežota un mikrozaļumu nozare piedzīvoja kritumu līdz pat 80% apmērā. (avots: Mikrozaļumu nozares uzņēmumi)Noteiktie ierobežojumi koronavīrusa Covid-19 izplatības mazināšanai zvejniecībā un akvakultūrā ir radījuši negatīvu ekonomisko ietekmi. Akvakultūrā, lai nodrošinātu un turpinātu ražošanu, barības iegādi, barošanu audzēšanas laikā, citus zivju audzēšanas procesus, un zvejniecībā, lai nodrošinātu zvejas darbības, kā arī nesamazinātu darbinieku skaitu gan zvejniecības, gan akvakultūras uzņēmumos, nepieciešams atbalsts, lai uzlabotu situāciju ar apgrozāmajiem līdzekļiem tādējādi daļēji kompensējot ražošanas un pārdošanas samazināšanu.Atbalsts tiek paredzēts mikrozaļumu, zvejniecības un akvakultūras nozares uzņēmumiem, ja šo uzņēmumu neto apgrozījums samazinās par 30% – šis nosacījums uzskatāms kā kvalificēšanās kritērijs atbalstam.Mikrozaļumu ražošanas nozares uzņēmumu ieņēmumi ir būtiski samazinājušies, kas galvenokārt ir noticis produkcijas pārdošanas ieņēmumu krituma dēļ, samazinoties pārdotās produkcijas apjomiem, samazinoties pieprasījumam sabiedriskās ēdināšanas sektorā. Mikrozaļumu ražošanas nozarei ir raksturīgs augsts pastāvīgo izmaksu līmenis un specifisku iekārtu un aprīkojuma izmantošana, kas neļauj operatīvi būtiski samazināt izmaksas. Ņemot vērā iepriekšminēto un to, ka uzņēmusi ir sīki, tad lai nodrošinātu to turpmāku dzīvotspēju un darba vietu saglabāšanu būtu piemērojams 100% neto apgrozījuma samazinājuma segšana.Atbalsta apjoms mikrozaļumu ražošanas nozares uzņēmumiem tiek aprēķināts, kā neto apgrozījuma starpība starp neto apgrozījumu atbalsta periodā no 2020.gada oktobra līdz 2021.gada maijam, vai kādā no šī perioda mēnešiem, un neto apgrozījumu 2019. gada attiecīgos mēnešos. Mikrozaļumu ražošanas nozare ir primārā lauksaimnieciskā ražošana, atbilstoši Komisijas 2020. gada 19. marta paziņojumam "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" un līdz ar to (C(2020)1863) ierobežota apjoma atbalsta apmērs atbalsta pretendentiem mikrozaļumu ražošanas nozare nepārsniedz 225 000 euro. Atbalsta apjoms tiks noteikts pamatojoties uz katra atbalsta pretendenta iesniegumu, kurā norādīta atbalsta aprēķināšanai nepieciešamā informāciju sniedzot arī informāciju par neto apgrozījuma samazinājuma saistību uz Covid -19 izplatību. Tādejādi mazinot atbalsta pretendenta pārkompensācijas riskus. Sniedzot informāciju par apgrozījuma samazinājuma saistību ar Covid -19 izplatību, atbalsta pretendents var iesniegt arī līgumus, tomēr bieži līgumos var nebūt atrunāti piegādes apjomi, tādēļ papildus var tikt iesniegtas, piemēram, arī pavadzīmes par piegādēm vai vienošanās par piegādes apjomiem.Atbalsta apjoms zvejniecības un akvakultūras nozares uzņēmumiem tiek aprēķināts 20 procentu apmērā no starpības starp neto apgrozījumu no 2021.gada 1.janvāra līdz 2021.gada 31.maijam, vai kādā no šī perioda mēnešiem, atņemot 2019. gada attiecīgā laikposma vai attiecīgo mēnešu neto apgrozījumu. Ņemot vērā līdzšinējo atbalsta piemērošanas kārtību kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi, kā arī zivsaimniecības produktu apstrādē piemēroto atbalsta apmēru, noteikumu projektā tiek noteikts iepriekš minētais 20 procentu atbalsts.Kā references periods tiek izmantots 2019. gads, jo šajā gadā nebija Covid -19 izplatības ietekmes uz uzņēmumu darbību. Ar šiem noteikumiem nepiešķirs atbalstu tiem zvejniecības un akvakultūras nozares uzņēmumiem, kuriem par to pašu laika periodu ir piešķirts atbalsts saskaņā ar normatīvajiem aktiem par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai. Ar šo pašu laiku periodu ir saprotams periods, par kuru atbalsta pretendents saņems šajos noteikumos noteikto atbalstu. Ievērojot Valsts kontroles ieteikumu, lai nodrošinātu atbalsta mērķtiecīgu piešķiršanu un nepieļautu situāciju, kad atbalsts tiek sniegts ražotājiem, kas faktiski ir pārtraukuši darbību, noteikumu projekta 14. punktā ir iekļauta norma, kas paredz, ka atbalsta saņēmējs atmaksā saņemto atbalstu, ja tas trīs mēnešu laikā ir pārtraucis darbību nozarē, par kuru tas ir saņēmis atbalstu. Atmaksāt atbalstu nav nepieciešams, ja atbalsta saņēmējs ir bijis spiests pārtraukt savu darbību nozarē no tā neatkarīgu apstākļu dēļ, piemēram, dzīvnieku slimību izplatības kontroles pasākumu, dabas katastrofu vai tām pielīdzināmu notikumu ietekmē. Atbalstu neatgūst arī gadījumos, ja tā summa nepārsniedz 100 *euro* un šo summu nav iespējams ieturēt no nākamajiem atbalsta maksājumiem atbalsta saņēmējam, tāpat kā tas ir citos LAD administrētos atbalsta pasākumos.Dalībvalstīm ir jānodrošina, lai atbalsta piešķiršanā tā pretendentam tiek ievērots maksimālais atbalsta apmērs, kas noteikts Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējumu). Tā kā Pagaidu regulējums ir viens no komercdarbības atbalsta regulējumiem, uz kuru pamatojoties ir izstrādāta virkne Covid-19 krīzes novēršanai paredzēto atbalsta programmu, un atsauces uz to ir ietvertas virknē atbalsta programmu (Ministru kabineta noteikumos, piemēram, MKN 149, MKN 454, MKN 150, MKN 676, MKN 457 u.c.), tad saskaņā ar tā nosacījumiem tiek nodrošināta atbalsta programmas saderība ar ES iekšējo tirgu.Tādējādi ir nepieciešams projektā izmantot pilno atsauci uz iepriekšminēto Komisijas Pagaidu regulējumu.Šāda atsauce veidojama kā izņēmums, ievērojot Eiropas Komisijas prasības, kā arī privātpersonu intereses Covid-19 laikā.Projektā ietverto regulējumu nepieciešams saskaņot ar Eiropas Komisiju attiecībā uz saderību ar ES iekšējo tirgu. Tādējādi noteikumi pēc to stāšanās spēkā tiks piemēroti ne ātrāk, kā tiks saņemts attiecīgs saskaņojums. |
|  t3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta potenciāli ietekmētās mērķa grupas:Mikrozaļumu ražošanas nozares uzņēmumi – atbilstoši Pārtikas veterinārā dienesta informācijai Latvijā darbojas ap 20 uzņēmumi.Zvejniecības un akvakultūras uzņēmumi – atbilstoši Valsts ieņēmumu dienesta informācijai un Zemkopības ministrijas vērtējumam, varētu veidot ap 30 uzņēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību, jo uzņēmumi, kas nodarbojas ar mikrozaļumu audzēšanu un zvejas vai akvakultūras produktu ražošanu, varēs saņemt atbalstu Covid-19 izplatības radīto finanšu grūtību mazināšanai. Tiks uzlabota šo uzņēmumu finansiālā situācija un dzīvotspēja un nodrošināta darbības turpināšana, kā arī saglabātas darbavietas.Projekts paredz administratīvā slogu uzņēmumiem un LAD, jo atbalsts tiks piešķirts, pamatojoties uz atbalsta iesniegumiem. Tā kā atbalsts paredzēts ārkārtējās situācijas radīto seku mazināšanai kā vienreizējs maksājums pretendentiem, kas pretendēs uz atbalstu, administratīvo izmaksu palielinājums netiks kompensēts. |
| 3. | Administratīvo izmaksu monetārs novērtējums | Lauksaimniekiem radīto administratīvo izmaksu novērtējums:* iesniegumu skaits – 20;
* vienam iesniegumam patērējamais laiks stundās – vidēji 2;
* vienas stundas darbaspēka bruto izmaksas augkopībā un lopkopībā (CSP veidlapa DIS 010, par 2019. gadu) – 5,99 EUR;
* kopējās administratīvās izmaksas nozarei – 240 EUR.

Zvejniecības un akvakultūras uzņēmumiem radīto administratīvo izmaksu novērtējums:* iesniegumu skaits – 30;
* vienam iesniegumam patērējamais laiks stundās – vidēji 2;
* vienas stundas darbaspēka bruto izmaksas zivsaimniecībā (CSP, par 2019. gadu) – 6,54 EUR;
* kopējās administratīvās izmaksas nozarei – 392 EUR.

Iestādēm radīto administratīvo izmaksu novērtējums:* iesniegumu skaits – 50;
* viena iesnieguma apstrādei un administrēšanai patērējamais laiks stundās – vidēji 5;
* vienas stundas darbaspēka bruto izmaksas valsts pārvaldē (CSP veidlapa DIS 010, par 2019. gadu) – 9,25 EUR;
* kopējās administratīvās izmaksas iestādēm – 2 312 EUR.

Kopā projekta ietekmē veidosies administratīvās izmaksas 2 944 EUR apmērā.  |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 650 000 |  0 |  0 |  0 |  0 |  0 |
| 2.1. valsts pamatbudžets |  0 | 650 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  –650 000 |  0 |  0 |  0 |  0 |  0 |
| 3.1. valsts pamatbudžets |  0 | –650 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  - 650 000 | X | 0 | X | 0 | X |
| 5. Precizēta finansiālā ietekme | X | 0 | X | 0 | X | 0 | X |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts atbalsts mikrozaļumu ražotājiem saistībā ar Covid-19 izplatības negatīvo ietekmi plānots kā valsts atbalsts subsīdiju veidā 325 000 *euro* apmērā.Pēc Valsts ieņēmuma dienesta datiem - laika posmā no 2020. gada oktobra līdz 2021.gada martam 65 uzņēmumiem, kuru darbības veids atbilst Nace 2.red. A sadaļas grupai 01.13. *Dārzeņu audzēšana* un 25 uzņēmumiem kuru darbības veids atbilst Nace 2.red. A sadaļas grupai 01.13. *Citu viengadīgo kultūru audzēšana* neto apgrozījums samazinājās vairāk nekā par 30 procentiem. Kopējais aprēķinātais neto apgrozījuma samazinājums šiem uzņēmumiem attiecīgajā laika posmā bija vismaz 774 000 euro. Taču, ņemot vērā, ka atbalstīt ir paredzēts tikai mikrozaļumu audzētājus, kuru skaits pēc PVD provizoriskās informācijas ir aptuveni 20 uzņēmumi, tad kopējais nepieciešamā finansējuma apjoms nevarētu pārsniegt 325 000 euro. Atbalsts mikrozaļumu nozarē atbalsta pretendentiem tiks aprēķināts tikai par tiem mēnešiem laika posmā no 2020.gada 1.oktobra līdz 2021.gada maijam, kuros neto apgrozījums uzņēmumam būs samazinājies par vairāk nekā 30%, salīdzinot ar attiecīgo periodu 2019. gadā. Piemēram, ja uzņēmumam neto apgrozījums 2020. gada oktobrī un 2021. gada maijā salīdzinot ar 2019. gada oktobri un 2019.gada maiju būs samazinājies par vairāk nekā 30%, tad tiks kompensēts 100% neto apgrozījuma samazinājums. Piemērs atbalsta aprēķinam zvejas un akvakultūras nozarē. Ja uzņēmumam, kurš darbojas vienā no abām iepriekš minētajām nozarēm, no 2021. gada 1. janvāra līdz 31. maijam  ir samazinājies neto apgrozījums par vairāk nekā par 30 procentiem salīdzinājumā ar 2019. gada attiecīgo laikposmu, tas var pieteikties atbalstam. Aprēķinot atbalstu tiek ņemts vērā uzņēmuma neto apgrozījums zvejniecības vai akvakultūras nozarē laikposmā no 2021. gada 1. janvāra līdz 31. maijam (piemēram – 100 000 eiro), no kura atņem neto apgrozījumu zvejniecības vai akvakultūras nozarē no 2019. gada 1. janvāra līdz 31. maijam (piemēram – 200 000 eiro). Starpība minētajā piemērā iznāk 100 000 eiro, no kuriem atbalstu aprēķina 20 % apmērā, kas šajā gadījumā ir 20 000 eiro.Atbalsts apgrozījuma samazinājuma radīto grūtību mazināšanai zvejniecībā un akvakultūrā noteikts ņemot vērā pieejamo budžetu, kā arī vērtējot situāciju noteikumu projekta aptvertajās nozarēs, tostarp pamatojoties uz Zemkopības ministrijas vērtējumu un Valsts ieņēmumu dienesta informāciju par zvejniecības un akvakultūras nozares nodokļu maksātāju kopējo darījumu vērtību attiecīgajos mēnešos. Indikatīvais nepieciešamā finansējuma apjoms, 325 000 *euro* apmērā, noteikts, atbilstoši Valsts ieņēmuma dienesta datiem, par attiecīgo laika posmu, kurā aptuveni 40 uzņēmumiem, kuri darbojās zvejniecībā un akvakultūrā, neto apgrozījums samazinājās vairāk nekā par 30 procentiem. Kopējais aprēķinātais neto apgrozījuma samazinājums šiem uzņēmumiem bija 2,2 milj. euro. Papildus jāņem vērā, ka, saskaņā ar noteikumu projektā iekļauto aprēķina metodi, atbalstu piešķir 20 procentu apmērā no starpības, ko aprēķina, no neto apgrozījuma zvejniecības vai akvakultūras nozarē laikposmā no 2021. gada 1. janvāra līdz 31. maija vai kādā no šī laikposma mēnešiem, atņemot neto apgrozījumu zvejniecības vai akvakultūras nozarē 2019. gada attiecīgajā laikposmā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi ne vairāk kā 650 000 *euro* apmērā tiek segti no valsts budžeta programmas 02.00.00 “Līdzekļi neparedzētiem gadījumiem” saskaņā ar Ministru kabineta 2021.gada 17.februāra rīkojuma Nr.96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.1.apakšpunktu (ņemot vērā Ministru kabineta 2021.gada 22.jūnija rīkojumu Nr.440 “Grozījumi Ministru kabineta 2021.gada 17.februāra rīkojumā Nr.96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””), turklāt nepieciešamo finansējumu Zemkopības ministrija pieprasīs atbilstoši faktiskajai nepieciešamībai normatīvajos aktos noteiktajā kārtībā |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 16. decembra Regulas (ES) Nr. 1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula 1388/2014).Komisijas 2014. gada 25. jūnija Regula (ES) Nr.  702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula Nr.  702/2014);  |
| 2. | Citas starptautiskās saistības | Projekts šo jomu neskar. |
| 3. | Cita informācija | Lai valsts atbalstu kā saskanīgu ar iekšējo tirgu varētu saskaņot ar Eiropas Komisiju, tam ir jāatbilst Pagaidu regulējumam. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2014/1388.Regula Nr.  702/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.  702/20141. pielikuma 3.panta 3.punts  | Noteikuma projekta 2.2. punkts  | Ieviests pilnībā | Netiek noteiktas stingrākas prasības. |
| Regulas Nr.  1388/2014, 1. . pielikuma 3.panta 3.punts | Noteikuma projekta 2.2. punkts | Ieviests pilnībā | Netiek noteiktas stingrākas prasības. |
| Regulas Nr.  702/20141. pielikums | Noteikuma projekta 6.1. punkts  | Ieviests pilnībā | Netiek noteiktas stingrākas prasības. |
| Regulas Nr.  1388/2014, 1. pielikums | Noteikuma projekta 6.1. punkts un 6.3.punkts | Ieviests pilnībā | Netiek noteiktas stingrākas prasības. |
| Regulas Nr.  702/20142. panta 26. punkts | Noteikuma projekta 6.2. punkts | Ieviests pilnībā | Netiek noteiktas stingrākas prasības. |
| Regulas Nr.  702/20142. panta 14. punkts | Noteikuma projekta 7.1. punkts un 7.2.1. apakšpunkts  | Ieviests pilnībā | Netiek noteiktas stingrākas prasības. |
| Regulas Nr.  1388/2014, 3. panta 5. punkts | Noteikuma projekta 7.1. punktsun 7.2.1. apakšpunkts | Ieviests pilnībā | Netiek noteiktas stingrākas prasības. |
| Regulas Nr.  702/20141. panta 5. punkts | Noteikuma projekta 7.3. punkts | Ieviests pilnībā | Netiek noteiktas stingrākas prasības. |
| Regulas Nr.  1388/2014, 1. panta 3. punkta e) un f) apakšpunkts | Noteikuma projekta 7.1. punkts | Ieviests pilnībā | Netiek noteiktas stingrākas prasības. |
| Regulas Nr.  1388/2014, 2. panta 1. punkta a) apakšpunkts | Noteikuma projekta 20. punkts | Ieviests pilnībā | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts sagatavots, ievērojot Eiropas Savienības normatīvajos aktos un LESD noteiktās prasības.Projekts atbilst Pagaidu regulējuma 3.1. sadaļai. |
| Cita informācija | Projekta nosacījumi tiks piemēroti pēc tam, kad tiks saņemts Eiropas Komisijas lēmums, ar kuru atbalsts atzīts par saderīgu ar iekšējo tirgu. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts izskatīšanai Lauksaimnieku organizāciju sadarbības padomei |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, kā arī jaunu institūciju izveidi vai izmaiņas esošajās institūcijās, vai izmaiņas to cilvēkresursos.  |
| 3. | Cita informācija | Nav. |

Zemkopības ministrs K. Gerhards

Vasariņš, 67027425

Marats.Vasarins@zm.gov.lv

Pilskalns 67878727

Kristaps.Pilskalns@zm.gov.lv